cyanic-selkie/wikianc huggingface dataset:
Hain Toss
Tta suunati tööle Kohtla-Järve linna ehituse ja arhitektuuri osakonda; aastatel 1966–1971 oli ta Kohtla-Järve peaarhitekt. Aastatel 1971–1978 töötas ta Tallinnas Ehituskomitee linnaplaneerimisosakonna peaspetsialistina.
Aastatel 1978–1993 töötas ta Eesti Ehitusmälestistes peaarhitektina ja aastatel 1993–2009 Muinsuskaitseametis, misjärel jäi ta pensionile. Lisaks töötas ta aastast 1979 ERKI-s linnaplaneerimise õppejõuna.
Tampere Ilves (jäähoki)
pisi|Võistlusvorm Ilves on Soome jäähokiklubi ja samanimelise spordiühingu jäähoki osakond. See tegutseb Tamperes. See mängib Soome jäähokiliigas.
Klubi on asutatud 1931. aastal.
Tatjanapäev
Tatjanapäev (vene keeles Татьянин день) on vene üliõpilaste tähtpäev 25. jaanuaril, mida Tartu Ülikooli Narva kolledžis tähistatakse alates 1990. aastate keskpaigast. Traditsioon ulatub 18. sajandisse ja on seotud sellega, et Vene keisrinna Jelizaveta Petrovna kirjutas 1755. aastal, kirikukalendri järgi tatjanapäeval, alla Moskva ülikooli, Venemaa esimese ülikooli asutamisaktile.
Silvia Rang
Silvia Rang (aastani 1951 Silvia Tarvis; 21. juuni 1928 Tallinn – 10. september 2015 ) oli eesti keemik.
Tatjanapäev
Pärimus
Päev on Rooma märtri Tatjana mälestuspäev, kes suri 225. aasta paiku keiser Severus Alexanderi ajal. Ta oli silmapaistvast perekonnast pärit kristlane ja kiriku diakoniss, kes hukati kristlaste tagakiusamises. Legendi järgi palvetas ta oma hukkajate eest, kellest mõned hakkasid nägemuse mõjul kristlasteks ja tapeti. Pärast piinamist raiuti temal ja ta isal pead maha.
Silvia Rang
Elulugu
Silvia Rang oli teenistuja tütar ja Heino Rangi abikaasa, Toomas Rangi ema.
Lõpetas 1946 Tallinna 3. Keskkooli ja 1952 Tallinna Polütehnilise Instituudi; keemiakandidaat (1962, Eesti Teaduste Akadeemia), väitekiri "Об индивидуальном составе эстонского сланцевого бензина". Töötas Eesti Teaduste Akadeemia Keemia Instituudis: 1952–1962 nooremteadur, 1963–1986 vanemteadur, 1986–1992 labori juhataja.
Teadustöö
Uurimisvaldkonnad: orgaanilise ühendite füüsikalis-keemiliste omaduste ja struktuuri uurimine gaasikromatograafia, ja massispektromeetria abil, segude analüüs. Nõukogude Eesti preemia (kollektiivis) (1972). 165 teadustrükist.
Tatjanapäev
Tähistamine Narvas
Tatjanapäeval toimub tõrvikurongkäik ja esmakursuslaste pühitsemine tõelisteks üliõpilasteks. Traditsioonid sarnanevad Tartu volbriöö ja rebaste ristimise kommetega. Narva linnuses saavad Tartu Ülikooli Narva kolledži esmakursuslased endale pähe kolledži sinikollased teklid ja annavad üliõpilasvande.
Luhamaa külanõukogu
Luhamaa külanõukogu oli külanõukogu Võru rajoonis. Külanõukogu eksisteeris 1945–1954 ja seejärel liideti see Misso külanõukoguga.
Jumalaema uinumine
Jumalaema uinumine ehk Jumalaema Uinumise püha (kreeka keeles Κοίμηση της Θεοτόκου, Koimisis tis Theotokou, vene keeles Успение Богородицы) on üks suurtest pühadest õigeusu kirikus, kreekakatoliku kirikus ja vanades idakirikutes. Sellel päeval tähistatakse Jumalasünnitaja surmapäeva, mil Kristus võttis vastu tema hinge. Läänekirikus vastab sellele Maarja Taevaminek.
Jumalaema uinumise püha - eesti rahvakalendris rukkimaarjapäev - tähistatakse 15. augustil (28. augustil Juliuse kalendri järgi). Armeenia Apostlik Kirik tähistab seda mitte kindlal kuupäeval, vaid 15. augustile lähimal pühapäeval. Läänekiriku Maarja Taevamineku püha tähistatakse samuti 15. augustil.
Sõna "uinumine" vihjab pärimusele, mille kohaselt Jumalasünnitaja ei kannatanud surres, vaid lahkus elust sügava vaimse rahu seisundis. See pärimus ei tugine ühelegi kirjalikule allikale, kuid kuulub õigeusu kiriku püha pärimuse hulka.
Ikonograafia
Jumalaema Uinumise ikoonidel on ikooni keskmes lautsil lebav Jumalaema, keda ümbritsevad kaksteist apostlit. Lautsi juures keskel seisab Jeesus Kristus mandorlas ja hoiab kätel Jumalaema hinge väikese mähkmetes lapse kujul.
Rudaki
Rūdakī oli Samaniidide dünastia valitseja Naṣr II (914–943) õuepoeet Buhhaaras, kuid kaotas 937. aastal soosingu ja lõpetas elu vaesuses. Tema tohutust loomingust on säilinud oletatavsti vähem kui 1 protsent.
Jumalaema uinumine
Jumalaema Uinumise kirikud Eestis
Jumalaema uinumisele on pühitsetud EAÕK Tartu Jumalaema Uinumise katedraalkirik, Tahkuranna Jumalasünnitaja Uinumise kirik, Tuhalaane Jumalaema Uinumise kirik (taastamisel) ja Paide Jumalaema Uinumise kirik (hävinud); MPEÕK Kuremäe kloostri Jumalaema Uinumise peakirik. Setumaa traditsiooniline usuelu keskus oli Petseri klooster, kus asub imettegev Petseri Jumalaema uinumise ikoon.
Välislingid
[https://e-kirik.eelk.ee/2022/15-augustil-on-rukkimaarjapaev-ehk-maarja-taevassevotmise-puha/ 15. augustil on rukkimaarjapäev ehk Maarja taevassevõtmise püha. - EELK e-kirik, 15. august 2022]
Rudaki
Üks Rudaki tuntumaid poeeme on "Veini ema", mis ülistab metafooride kaudu veinitegu.
Vahastu tamm
Vahastu tamm on kaitsealune tamm Rapla maakonnas Rapla vallas Vahastu külas Vahastu kiriku lähedal. Puu võeti kaitse alla 1964.
Viimsi Kool
Viimsi Kool on põhikool Harju maakonnas Viimsi vallas Haabneeme alevikus aadressil Randvere tee 8.
Bindes
Bindes on küla (mazciems) Lätis Smiltene piirkonnas Grundzāle vallas. Bindes asub valla keskosas Stepupe jõe kaldal.. Küla asub valla keskusest Grundzālest ´4,2, piirkonna keskusest Smiltenest 26,2 ja Riiast 147,9 kilomeetri kaugusel.
Külas kasvav Bindese tamm on looduskaitse all.
Karmu püramiidkadakas
Karmu püramiidkadakas on kadakas (püramiidkadakas) Hiiu maakonnas Hiiumaa vallas Hirmuste külas Karmu talu lähedal, jääb Hirmuste hoiualale. Puu oli aastatel 1962–2019 looduskaitse all.
Tournai
Tournai on linn ja vald Belgias Hainaut' provintsis Valloonia piirkonnas.
Brüsselist 85 km kaugusel edelas, Schelde jõe kallastel asuvat linna peetakse Belgia vanimaks ning riigi kultuuriloos on linn mänginud olulist osa.
Tournai Jumalaema kirik (prantsuse keeles Cathédrale Notre-Dame de Tournai) ja Tournai kellatorn (Beffroi de Tournai) on kantud ühiselt UNESCO maailmapärandi nimistusse.
Sügav uni (film 1946)
"Sügav uni" (inglise "The Big Sleep") on 1946. aastal linastunud Ameerika Ühendriikide film noir, mille lavastas Howard Hawks. Linateos põhineb Raymond Chandleri samanimelisel romaanil.
Tournai
Asulad
Pindalalt Belgia suurima valla piiridesse jäävad järgmised osavallad, asulad ja piirkonnad:
Sügav uni (film 1946)
Aastal 1997 tunnistati film kultuuriliselt oluliseks ning võeti USA Kongressi raamatukogu National Film Registrysse.
Johannes IV Laskaris
Johannes IV Dukas Laskaris, ladinapäraselt Ducas Lascaris (kreeka keeles Ἰωάννης Δούκας Λάσκαρις (Iōannēs Doukas Laskaris); 25. detsember 1250 – u 1305) oli Nikaia keiser 16. augustist 1258 kuni 25. detsembrini 1261. Nikaia keisrid pidasid end Bütsantsi ehk Rooma keisriteks ning riik oli üks Bütsantsi järglasriikidest. Johannes oli Laskarise dünastia viimane keiser.
Võimuletõus
vasakul|pisi|156x156px|Theodorose II Laskaris Johannes Dukas Laskaris oli keiser Theodoros II Dukas Laskarise ja tema naise Elena poeg. Tema emapoolne vanaisa oli Bulgaaria tsaar Ivan Asen II. Nikaia keiser Theodoros II suri 16. augustil 1258. aastal. Johannes oli vaid seitsmeaastane, kui ta trooni päris. Temast kujunes Laskarise dünastia, kelle esindajad olid Bütsantsi taastamiseks palju teinud, viimane keiser. Theodoros määras Johannese asevalitsejaks oma soosiku Georgios Mouzaloni, kellele aristokraatlik eliit pidi Theodorose surivoodil truudust vanduma. Mouzalon oli üks neist uutest aadlisuguvõsade esindajatest, kelle keise Theodoros II oli asendanud põlu alla asttunud vanade aristokraatidega.
Mõõtevahend
Mõõtevahend on kindlate metroloogiliste omadustega tehniline vahend, mida kasutatakse mõõtmiseks kas ainsa vahendina või koos lisaseadmetega. Kindla mõõteülesande jaoks koostatud mõõtevahendi(te) ja lisaseadmete komplekt moodustab mõõtesüsteemi.
Johannes IV Laskaris
Asevalitseja Mouzaloni kukutamine
Uue keisri ilmalik troonileasumine möödus probleemideta ning kõik vandusid talle truudust. Georgios mõistis hästi, et ta pole aristokraatide seas populaarne ning teda kadestatakse. Asevalitseja viis Johannese pärast kroonimist varjule suveresidentsi, kus oli hoial ka riigikassa. Mouzalon mõistis peagi reaalset olukorda ning nägi, et võimu ta enda käes hoida ei suuda. Ta teatas ametlikult oma soovist loobuda hooldaja "raskest koormast". Selleks ajaks oli tekkinud tugev vandeseltslaste grupp, mille üks juhtivamaid figuure oli väejuht Michael Palaiologos. Neid ei rahuldanud enam Georgiose taandumine. Selle stsenaariumi järgi oleks Mouzalon säilitanud vähemalt osalise mõju riigijuhtimisele. Umbes üheksandal päeva pärast keiser Theodoros II surma peeti kloostris, Theodorose haual, mälestusjumalateenistus, kuhu saabusid ka uus valitseja Johannes IV, tema hooldaja Mouzalon ja teised ametiisikud. Vandeseltslased olid eelnevalt levitanud sõdurite seas jutte, et asevalitseja hoiab keisrit sisuliselt vangistuses, mistõttu hakkasid nad jumalateenistuse ajal lärmama ja nõudma keisri nägemist. Peagi tungisid osad sõdurid kirikusse, kus Georgios püüdis end alatrisse peita, kuid ta võeti kinni ning tapeti. Peale seda hakkasid vandenõulased levitama jutte, et nad kõrvaldasid mehe, kes oli põhjustanud keiser Theodorose surma ning võtnud tema järeltulija vabaduse. Anti ka käsk tugevdada Johannes IV valvet, mille eesmärgiks oli hoida keisrit oma kontrolli all.
Mõõtevahend
Liigitus
Peamised mõõtevahendid on
Johannes IV Laskaris
Michael Palaiologose tõus
Georgios Mouzaloni tapmise järel tuli leida uus Johannes IV hooldaja. Kõige laiapõhjalisema toetusega oli Michael Palaiologos, kelle positsiooni tugevdas sugulus keisriga nii ema kui isa poolt. Michael otsustas oma positsiooni tugevdamiseks kasutada kavalust. Ta keeldus esialgu ametikohast, väites, et ta on selle jaoks liiga vaena ning tal puuduvad vastavad tiitlid. Samal aja võttis ta ruttu kontrolli riigikassa üle ning hakkas seda inimestele laiali jaotama ja vaatemänge korraldama. See suurendas Palaiologose toetust veelgi. Michael pööras erilist tähelepanu vaimulikkonna teotuse võitmiseks. Näiteks läks Michael isiklikult patriarhile, kes Nikaiasse saabus, linnaväravatele vastu ja talutas tema muula oma käekõrval linna. Sümboolselt tõstis ta ka keiser Johannes IV patriarhi kätele, teatades, et on nõus kandma hooldaja vastutuskoormat vaid siis, kui seda soovivad kõik. Ent selleks ajaks oli Palaiologos endast kõik teinud, et oma toetajaskonda kasvatada. Ta oli jaganud lubadusi, korraldas pidustusi ja sõlmis kasulikke abielusid. Nii kuulutatigi Michael regendiks. Peagi väitsid Michael ja tema pooldajad, et riik, mille eesotsas on lapskeiser, ei suuda välisvaenlastele vastu seista. Nii kuulutati Michael Palaiologos 1258. aasta lõpus Johannes IV kaaskeisriks.
Mõõtevahend
Elektroonilised mõõtevahendid
Enamik tänapäeva elektriliste suuruste mõõtmise vahendeid on oma toimimise põhimõtte poolest elektroonilised. Tüüpilisteks seda liiki mõõteseadmeteks on elektriliste suuruste mõõtmiseks kasutatavad mõõteriistad, näiteks multimeetrid. Elektroonsed on samuti suur osa mitteelektriliste suuruste mõõtmise vahendeid.
Meflokviin
pisi|Meflokviini (Lariami) 250 mg tabletid Meflokviin  (Mefloquinum) on keemiline aine ja suukaudselt manustatava malaariavastase ravimi toimeaine (meflokviinvesinikkloriidina), mille kasutamise eesmärgiks on malaariasse haigestumise ennetamine. Esimesel 7–9 nädalal ei paku ravimi manustamine kaitset malaaria eest.
Mõõtevahend
Elektroonilised mõõtevahendid
Mõõtevahendite näiteid:
Meflokviin
Meflokviin on kantud Maailma Terviseorganisatsiooni nimekirja "List of Essential Medicines".
Johannes IV Laskaris
Michael Palaiologose tõus
Kroonimise ettevalmistamise käigus kerkisid üles erinevad ideed. Näiteks pakkusid Michaeli pooldajad välja variandi, et Johannes kroonimine tuleks edasi lükata kuni tema täisealiseks saamiseni. Radikaalsemad variandid olid, et vihatud keiser Theodoros II poeg tuleks üldse võimust ilma jätta. Samas oli neile ka opositsioon, kes soovisid Johannese kroonimist enne Michaeli. Patriarh Arsenios Autoreianos oli kahe valiku ees. Ta mõistis, et vale variandi kasuks otsustamine viib talt ameti. Michael Palaiologos oli aga selleks ajaks oma toetajaskonda veelgi suurendanud ning patriarh otsustas tema kasuks. Nii tuli Johannes IV viibida kroonimisel pealtvaatajana. Michael VIII krooniti 1. jaanuaril 1259. Johannes ei kandnud üritusel krooni, vaid vääriskividega kaunistatud linti.
Meflokviin
Meflokviin töötati välja 1970. Ameerika Ühendriikide Kaitseministeeriumi uurimisinstituudi Walter Reed Army Institute of Research poolt. Esimesed kirjeldatud katsed viidi läbi Illinoisi osariigi Joliet Correctional Centeris malaariasse nakatatud kinnipeetavatel 1975. aastal ja the Maryland House of Correction 'is 1976.
Johannes IV Laskaris
Michael Palaiologose tõus
Michael oli lubanud oma toetajatele võidelda moraalsete väärtuste eest ning tõsta kiriku tähtsust. Ta lubas edutada ka väärikaid ametnikke ja hoolitseda, et kohtutes valitseks õiglus. Michael lubas palgatõusu nii sõduritele kui haritlastele. Samuti loobus Michael pealekaebajate uskumisest ja tuleproovidest. Kõiki neid kinnitas ta ka kirjalikult.
Meflokviin
1985. aastast on seda ravimit kirjutatud maailmas 22 miljonile inimesele, sealhulgas ka Afganistanis sõdivatele USA sõduritele.
Johannes IV Laskaris
Johannes IV lõplikult väljatõrjumine
Kaaskeisrina jätkas Michael VIII raha ja lubaduste jagamist. Ta kaotas piirangud luksusele, mille keiser Johannes III oli kehtestanud. Aadlikud võisid taas kanda välismaiseid rõivaid ja soenguid. Keiser soosis ka pidustusi ja lõbutsemist.
Meflokviin
Nimetused ja tähised
Meflokviin on ravimi geneeriline nimetus. Ravimi tootenimed on Lariam, Mephaquin ja Mefliam.
CAS number on 53230-10-7.
Johannes IV Laskaris
Johannes IV lõplikult väljatõrjumine
Michael VIII Palaiologos jätkas võitlust Ladina keisririigiga ning 1261. aasta 25. juulil õnnestus tal vallutada Konstantinoopol. Sellega oli endine Bütsants peaaegu täielikult taastatud. Johannes IV aga jäeti Nikaiasse. Tema 11. sünnipäeval, 1261. aasta 25. detsembril, torgati ta keiser Michael VIII käsul pimedaks. See muutis ta trooni nõudmiseks sobimatuks. Johannes saadeti vangistusse Bitüünia kindlusse. See tegu viis Michael VIII ja patriarh Arsenios Autoreianose suure konfliktini. Ning hiljem tekkis Nikaia lähedal pseudo-Johannes IV juhitud mäss, mis suruti maha.
Meflokviin
Nimetused ja tähised
Farmakoterapeutiline grupp: kinoliini derivaadid malaaria raviks ja profülaktikaks.
Ajakohane Naljaleht
pisi|Ajakohane Naljaleht 1906 Ajakohane Naljaleht : Armsaks ajawiiteks noorele ja wanale, oli naljaleht, mis ilmus 1906. aastal Tallinnas.
Johannes IV Laskaris
Johannes IV lõplikult väljatõrjumine
Anjou krahvkonna ja Sitsiilia kuninga Charles I käsikirja järgi, mis pärineb 1273. aasta 9. maist, põgenes Johannes IV vanglast ning Charles kutsub teda oma õukonda. Edasised dokumendid kinnitavad ka tema saabumist Charles õukonda ning pensioni saamist Anjou ja Johannese peavaenlaselt Michael VIII-lt. Samas väidavad ajaloolased Georgios Pachymeres ja Nikephoros Gregoras, et Johannes IV jäi Bitüünia vangikongi pikaks ajaks ka peale Michael VIII surma. Ka ajaloolane Deno John Geanakoplos usub, et Charles I dokumendid olid propagandavahendid, et meelitada Anjou poolele Bütsantsi Laskarise-meelseid elanikke ning vähendada kreeklaste Anjou-vastaseid meeleolusid Charles I enda territooriumitel Lõuna-Itaalias ja Sitsiilias.
Meflokviin
Nimetused ja tähised
ATC-kood: P01BC02 meflokviin.
Ajakohane Naljaleht
Toimetajaks ja väljaandjaks Juhan Lilienbach. Ajalehte trükiti Tallinnas "Mihkel Schifferi" trükikojas. Hind oli 5 kopikat.
Tsensuuri tõttu ilmusid Juhan Lilienbachi pilkelehed eri nimedega: Ajakohane Naljaleht (1906), Nooled (1906), Edu, Pilkeleht (1906), Reinuwader (1906), Kolerakülvaja (1907), Sügise (1907), Vali Tali (1908), mis kõik olid lugejate hulgas väga populaarsed tänu oma päevakajalisele satiirile.
Väike-Paala tänav
Väike-Paala tänav on tänav Tallinnas Lasnamäe linnaosas Ülemiste asumis.
Ajalugu
Tänav sai nime 17. jaanuaril 1923.
1939. aastal nimetati Väike-Paala tänav, Tallinna linnavolikogu poolt Navesti tänavaks.
Meflokviin
Nimetused ja tähised
Sünonüümid: WR 142 490.
Müügiload
Meflokviini sisaldavaid tablette võib Eestis retseptiravimina müüa. Müügiloa hoidja on: Roche Eesti OÜ, müügiloa number on: 445004-
Toime in vivo ja in vitro
Meflokviini toimib inimese vere schizonticide 'na ja selle täpseid mehhanisme ei tunta. Meflokviin toimib aktiivselt plasmoodiumi liikide erütrotsütaarsetesse vormidesse kuid eksoerütrotsütaarsetesse (intrahepaatilistesse; maksa vormidesse) toimet ei evi.
Johannes IV Laskaris
Johannes IV lõplikult väljatõrjumine
1290. aastal külastas Michael VIII poeg ja järeltulija, keiser Andronikos II Palaiologos Johannes IV. Ta palus andestust oma isa tegude eest kolm kümnendit tagasi. Ajaloolane Donald Nicol märgib, et sündmus oli ilmselt mõlemale poolele piinlik, kuid eriti Andronikosele, kes sai kasu Johannese pimedaks torkamisest. Mõne allika järgi loobus Johannes IV sellel kohtumisel lõplikult troonist. Johannes IV Laskaris suri umbes 1305. aastal. Hiljem kuulutati ta pühakuks, kelle mälestust austati Konstantinoopolis 14. sajandil.
Meflokviin
Toime in vivo ja in vitro
Meflokviin peaks toimima ka chloroquinum 'i suhtes resistentsetele malaaria tekitajatele.
Johannes IV Laskaris
Johannes IV lõplikult väljatõrjumine
Paljudel juhtudel ei märgita Johannes IV isegi Bütsantsi keisrite nimekirjas, sest ta polnud ametlikult patriarhi poolt kroonitud. Laskariste dünastiat on võrreldud isegi Rooma keisririigi Nerva-Antoninuse dünastiaga. Kui Theodoros I Laskaris määras troonipärijaks oma alaealise poja asemel Johannes III, nagu seda tegid enamus Nerva-Antoninuse dünastia keisrid, siis Johannes III määras järeltulijaks Theodoros II, kes omakorda määras oma pärijaks alaealise Johannes IV. Sarnaselt toimis ka filosoofkeiser Marcus Aurelius, kes pärandas riigi oma pojale Commodusele. Lisaks on leitud sarnasusi ka Marcus Aureliusel ja Theodoros II-l, kelle mõlema suureks huviks oli filosoofia ja kirjutamine.
Meflokviin
Ravimiresistentsus
Kagu-Aasias on esinenud meflokviinile (Lariam) resistentset P. falciparum 'i.
Näidustused
Malaaria kemoprofülaktika ja ravi. Ravi. Näidustatud eelkõige teiste malaariavastaste ravimite suhtes resistentsete Plasmodium falciparum 'i tüvede poolt põhjustatud malaaria raviks.
Pärast P. vivax 'i malaaria ravi meflokviiniga tuleb jätkata profülaktikat 8-aminokinolooni derivaadiga (näiteks primakiiniga), kuna meflokviin ise ei toimi eksoerütrotsütaarsetesse (intrahepaatilistesse) P. vivax'i vormidesse.
Malaaria kemoprofülaktika
Meflokviini kasutamist malaaria kemoprofülaktikaks soovitatakse eelkõige reisimisel maadesse, kus esineb multiresistentseid P. falciparum 'i tüvesid.
Aastas määratakse Eestis selle ravimiga umbes 890 ravikuuri, peamiselt inimestele, kes käivad turistina lõunamaades.
Profülaktilise kuuri kestus peab olema vähemalt kuus nädalat.
Hoiatus: Laraimi profülaktilist toimet lastele ei ole kliiniliste uuringutega uuritud. Lariam ei ole näidustatud malaaria kemoprofülaktikaks alla kolme kuu vanustele ja alla 5 kg kaaluvatele imikutele, kuna kogemused selles vanusegrupis puuduvad.
Kui kemoprofülaktika meflokviiniga ei ole tõhus, peavad arstid hindama, milliseid malaariavastaseid ravimeid raviks kasutada.
Vastunäidustused
Lariami ei tohi kasutada kemoprofülaktikaks või raviks patsientidel, kellel esineb/või on hiljuti esinenud depressiooni või kellel on anamneesis teada psühhiaatriliste häirete (sh generaliseerunud ärevushäire, psühhoos, suitsiidikatsed, suitsiidimõtted ja ennastohustav käitumine, skisofreenia) või krambihoogude esinemine. Lariami manustamisega on oht eluohtliku QTc-intervalli pikenemiseks, seega ei tohi Lariamiga samaaegselt või 15 nädala jooksul pärast ravi Lariamiga kasutada halofantriini.
Lariami ei tohi manustada patsientidele, kellel on anamneesis malaariast tingitud hemoglobinuuria (Blackwater fever) ja raske maksakahjustusega patsientidele.
Erihoiatused ja ettevaatusabinõud kasutamisel
Neuropsühhiaatrilised kõrvaltoimed: meflokviin võib kutsuda esile psühhiaatrilisi sümptomeid nagu ärevushäired, paranoia, depressioon, hallutsinatsioonid ja psühhoos.
Krambiseisundid: epilepsiat põdevatel patsientidel võib meflokviin põhjustada krambihoogude sagenemist, seetõttu tohib meflokviini antud juhtudel kasutada üksnes ravi eesmärgil (mitte valmidusraviks).
Neuropaatia: meflokviini saavatel patsientidel on kirjeldatud polüneuropaatia juhtusid.
Silma kahjustused: meflokviini ravi ajal on kirjeldatud silma kahjustusi, sealhulgas (kuid mitte ainult) nägemisnärvi neuropaatiat ja silma võrkkesta kahjustusi.
Vere ja lümfisüsteemi häired: meflokviinravi ajal on kirjeldatud agranulotsütoosi ja aplastilise aneemia juhtusid.
Toime reaktsioonikiirusele: meflokviini manustamine võib põhjustada pearinglust, vertiigot, tasakaaluhäireid või teisi kesk- ja perifeerse närvisüsteemi häireid ning psühhiaatrilisi häireid, tuleb tähelepanu nõudvate ja peenmotoorikat haaravate tegevuste puhul, nagu auto või lennumasina juhtimine, masinatega töötamine ja allveesukeldumine, olla eriti ettevaatlik.
Koostoime teiste ravimitega
Informeerige arsti kui tarvitate ravimeid:
Fertiilsus, rasedus ja imetamine
Inimesel kasutatavast meflokviini annusest 5–20 korda suuremate annuste manustamisel katseloomadele ilmnesid hiirtel ja rottidele teratogeensed ja küülikutel embrüotoksilised toimed.
Turule toomise järgselt
Malaariarohi Lariam (toimeaine meflokviin) on paljudele USA rahukorpuse liikmetele tõenäoliselt hallutsinatsioone, mälukaotust ja paranoiat põhjustanud. Allen Hoppes, kes teenis samuti rahukorpuses, hakkas rohu mõjul nägema olematut hiigelpüütonit, kes just nagu üritanuks teda kägistada.
USA ravimi- ja toiduohutusamet lasi 2013. USA-s turustatavale toote pakendile lisada teabe ravimi neuroloogliste mõjude kohta – ravim võivat süvendada kalduvusi enesetapu sooritamiseks.
Kirjandus
Selles artiklis on kasutatud ingliskeelset artiklit en:Mefloquine seisuga 25.04.2015.
Werlte
Werlte on linn ja vald Saksamaal Alam-Saksi liidumaal Emslandi kreisis.
Rudolf Prants
Rudolf Prants (1903 Peterburi kubermang – 12. juuli 1972 ) oli NSV Liidu sõjaväelane ja riikliku julgeoleku ohvitser, Eesti NSV SARK-i Tartu Linnaosakonna ülem (1944).
Transvaali koloonia
Transvaali koloonia (inglise keeles Transvaal Colony; afrikaani keeles Transvaalkolonie) oli aastatel 1902–1910 eksisteerinud Briti impeeriumi kroonikoloonia Lõuna-Aafrikas.
Rudolf Prants
Rudolf Prants astus ÜK(b)P-sse 1925. aastal ja omandas Nõukogude sõjakoolis kõrgema sõjaväelise hariduse.
Transvaali koloonia
31. mail 1902 sõlmitud Vereenigingi rahulepinguga sai varem iseseisvast Transvaalist Briti kroonikoloonia.
Rudolf Prants
1939. aastal asus R. Prants tööle NSV Liidu Siseasjade Rahvakomissariaati ning saadeti 1940. aastal koos baasidelepinguga NSV Liidu baasidesse saadetud Nõukogude vägedega Eestisse, kus tegutses Tartus ja Tallinnas asunud 65. üksiku laskurkorpuse juures SARK-i eriosakonna tõlgina, kuna valdas eesti ja soome keelt, ning hiljem juba operatiivvoliniku abina.
Transvaali koloonia
1904. aastal elas koloonias kokku 1 268 716 inimest, kellest 702 735 olid mehed ja 565 981 olid naised. 299 327 rahvastikust olid eurooplased või valge nahavärviga, 945 498 aborignaalidest kohalikud ning 23 891 muu nahavärviga isikud.
Rudolf Prants
1940. aastal määrati R. Prants 22. Eesti Territoriaalse Laskurkorpuse 182. Eesti laskurdiviisi SARK-i eriosakonna operatiivvolinikuks Tartus ja alates 1941. aasta märtsist 22. laskurkorpuse 180. Eesti laskurdiviisi SARK-i eriosakonna ülemaks.
Transvaali koloonia
1906. aastal sai koloonia omavalitsuslikud õigused.
1910. aastal läks koloonia territoorium samal aastal asutatud Lõuna-Aafrika Liidu Transvaali provintsi koosseisu.
Werlte
Valla pindala on 63,75 km². 31. detsembril 2015 elas seal 10 077 inimest.
Rudolf Prants
R. Prants osales Teise maailmasõja alguses koos 22. Eesti Territoriaalse Laskurkorpusega Leningradi rinde lahingutes, kuid evakueeriti raske haiguse tõttu tagalasse. Teise maailmasõja ajal tegutses R. Prants NSV Liidu SARK-i Novosibirski valitsuse allüksustes.
Pärast Nõukogude vägede Eestisse jõudmist määrati R. Prants 1944. aasta septembris Eesti NSV SARK-i Tartu Linnaosakonna ülemaks.
Aastatel 1945–1949 oli R. Prants Tallinnas asuva Eesti NSV Siseministeeriumi Ohvitseridekooli ülema asetäitja.
1949. aastal määrati R. Prants Eesti NSV Siseministeeriumi Miilitsavalitsuse ülema asetäitjaks. Alampolkovnik R. Prants vabastati 1954. aastal haiguse tõttu teenistusest.
Päevakoera tänav
Päevakoera tänav on tänav Tallinnas Pirita linnaosas Lepiku asumis.
Päevakoera tänav kulgeb Sompa tee ja Kõlviku tee vahel. Tänava kogupikkus on umbes 830 meetrit, kuid ei ole kogu ulatuses liikluseks avatud. Sisuliselt on tegemist mitmeosalise umbtänavaga.
Päevakoera tänav sai nime 28. novembril 1997. Tänava nimi kuulub Lepiku asumi liblikateemaliste tänavanimede sarja. Päevakoer on liblikate perekond sugukonnast Erebidae.
Päevakoera tänav on rajatud endise Lepiku küla Varsaallika, Muuga, Tindi, Andrekse, Varreta ja Vohhi talu maadele.
Tuliszków
Tuliszków (saksa keeles Tuliszkow, 1943–1945 Tulischau) on linn Poolas Suur-Poola vojevoodkonnas Tureki maakonnas, Tuliszkówi valla halduskeskus. Tuliszków asub Koninist umbes 17 km lõunas.
Tuliszków sai linnaõigused enne 1458. aastat. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Tuliszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Tuliszków linnaõigused, kuid sai need 1919. aastal tagasi.
Boglárka
Boglárka (ungari keeles 'tulikas') on ungari naisenimi.
Mustapali tamm
Mustapali tamm on kaitsealune tamm Viljandi maakonnas Viljandi vallas Mustapali külas Saarse (Saarna) talu alal. Puu võeti kaitse alla 1964.
Puu ümbermõõt on 450 cm (mõõdetuna 0,7 m kõrguselt) ja kõrgus 28 m.
Kahala postijaam
Kahala postijaam on endisaegne postijaam Harju maakonnas Kuusalu vallas vana Tallinna-Narva maantee ääres.
Postijaama peahoone ehitati 1854–1855. Enne seda hoonet oli samas kohas 18. sajandi lõpust pärinev postijaamahoone.
Algne postijaam Tallinna–Peterburi postimaanteel, asus Kahala külas, pärast 1790. aastat viidi Kahala postijaam, kuna algsed hooned olid lagunenud ja tuleohtlikud Kahala külast välja, Kahalast umbes ühe versta kaugusele
Eduard Kotšergin
pisi|Eduard Kotšergin Eduard Kotšergin (vene keeles Эдуард Степанович Кочергин; sündinud 22. septembril 1937 Leningradis) on poola-vene segaperekonnast pärit Vene teatrikunstnik ja kirjanik.
Ta sündis aastal 1937 Leningradis poolatarist ema ja venelasest isa pojana. Tema vanemad represseeriti, Eduard anti lastekodusse. Teise maailmasõja alguses evakueeriti lastekodu Siberisse. Pärast sõda hakkas ta suviti juhuslike rongidega seigeldes Siberist Leningradi poole liikuma, viibides talviti Venemaa lastekodudes. Aastaks jõudis ta sõjaväerongiga Vologdast Eestisse. Eestist saadeti ta NKVD poolt Leningradi ema juurde, kes oli vahepeal vanglast vabanenud. Ta lõpetas aastal 1960 Ostrovski-nimelise Leningradi Teatriinstituudi (Nikolai Akimovi õpilasena).
Nurmet
Nurmet on eesti perekonnanimi.
Mõdu
pisi|[[Konstantin Makovski. "Peeker mõduga". Umbes 1910]] pisi|Munga Pruulikoja Suveöö Päike on Eesti käsitöömõdu, milles on kasutatud lisandina [[hibiskust ning mis liigitub seega metheglin ' i kategooriasse.]] Mõdu on meest valmistatud lahja alkohoolne jook.
Nurmet
2017. aasta 1. jaanuari seisuga on perekonnanimi Nurmet Eestis 6 mehel ja alla viiel naisel.
Mõdu
Mõdu ajalugu
Ehkki tihti nimetatakse maailma vanimaks alkohoolseks joogiks õlut või veini võis see olla ka mõdu. Nimelt võib mõdu esineda looduslikult, ilma inimese sekkumiseta, kui vette kukkunud või muul viisil märjaks saanud mesi õhus lendleva pärmi mõjul käärima hakkab. Aastatuhandeid kasutatigi mõdu kääritamiseks just looduslikku pärmi: meega segatud vesi jäeti lahtiselt õue seisma ja oodati, kuni looduses esinev pärm selle ära kääritab.
Kulturoloog Claude Lévi-Strauss on pidanud just mõdu märgiks üleminekust "loodusest kultuurile". Arheoloogilistest leidudest, millel on tuvastatud mõdu jääke, on vanimate seas umbes 7000 aastat eKr Põhja-Hiinast pärit potikild. Sellelt tuvastati mõdu, riisi, puuviljade ja orgaaniliste käärimisjääkide jälgi. Mõdu vanimaks säilinud kirjelduseks on oletatud Rigvedas mainitud joovastavat ainet nimega sōma. Mõdu on olnud tähtis ka teistes mütoloogiates, näiteks kirjeldas Snorri Sturlusson "Nooremas Eddas" luulemõdu, mis tehti Kvasiri verest ning mis andis joojale tarkuse ja luuleanni.
Mõdu oli levinud ka Vana-Kreekas ja Roomas, kus Plinius vanem eristas meeveini mõdust. Umbes 60 pKr kirjeldas Columella mõdu valmistamist traktaadis "De re rustica".
Mõdu liigid
Mõdul on palju alaliike, mis võivad omavahel maitse poolest suuresti erineda. Peale mee kasutatakse mõdus tihti ka lisandeid, sealhulgas näiteks puuvilju ja vürtse. Mõdu iseloom oleneb ka laagerdumise ajast ning pärmist, mida kääritamisel kasutatakse. Mõdu võib olla ka mitut liiki jookide segu, näiteks kutsutakse õunte ja kaneeliga tehtud mõdu inglise keeles cyser ' iks või õuna-metheglin ' iks.
Metheglin on vürtsidega (nelk, kaneel, muskaat) või ürtidega (angervaks, humal, lavendel, kummel) valmistatud mõdu.
Cyser on mõdu ja siidri segu. Enamasti kasutatakse puuviljalisandina õunu.
Melomel ' iks kutsutakse mõdu, mis on valmistatud marjadest (vaarikas, põldmari, maasikas).
Zoë
Zoë on inglise ja hollandi naisenimi.
Väike-Sõjamäe tänav
Väike-Sõjamäe tänav on tänav Tallinnas Lasnamäe linnaosas Ülemiste ja Sõjamäe asumis.
Tänav sai nime 1925.
Luidja külanõukogu
Luidja külanõukogu oli külanõukogu Hiiumaa rajoonis. Külanõukogu eksisteeris 1945–1963 ja seejärel liideti see Lauka külanõukoguga.
Metroloogia
Metroloogia (kreeka k sõnadest metron mõõt ja logos mõiste) on mõõtmisteadus, mis käsitleb mõõtühikuid, mõõtemeetodeid ja mõõtevahendeid.
Metroloogia hõlmab järgmisi valdkondi:
Sviby tulekahju
Sviby tulekahju oli 13. juunil 1932 Vormsi saarel Sviby külas toimunud tulekahju. Tulekahjus hävis peaaegu kogu küla hoonestus.
Tulekahju sai alguse Nibundase talu elumajast.
Tulekahju põhjus
Sel päeval oli pererahvas läinud kaugemale toimetama, koju jäi peremehe 73aastane ema Maria Österlin, kes tegi pliidi alla tule ja käis õues puid toomas, kuid pliidi ette oli jäetud peremehe hööveldamisest jäänud laastuhunnik, kuhu sattus koldest säde, laastud süttisid ning neist tõusnud leegid süütasid seejärel tapeedi.
Kuna sel päeval oli ilm kuum, kuiv ja tuuline, levis tuli tihedalt hoonestatud ja paljuski õlgkatustega külas kiiresti teistesse taludesse. Samuti olid paljud teistegi talude elanikud kas põllutöödel või merel. Külas polnud tuletõrje veepritsi.
Tule kahju
Küla 36 talust põles ära 21, koduta jäi 118 inimest. Rahaline kahju oli 150 000 krooni. Tulekahju järel toetasid toiduga ümbruskonna külad, samuti tuli appi Punane Rist ja kuna peagi pidi toimuma Rootsi kuninga visiit, andis ka kuningas annetusi. Pärast tulekahju planeeriti uute hoonete paigutus senisest hajutatumalt.
Holstre pärnad
Holstre pärnad on 17 kaitsealust pärna Viljandi maakonnas Viljandi vallas Holstre külas Holstre Kooli aias. Puud võeti kaitse alla 1964.
Konstantin Muhhin
pisi|240px|Konstantin Muhhin
Konstantin Nikiforovitš Muhhin (vene keeles Константин Никифорович Мухин; 1918 Moskva – 2016) oli vene füüsik ja teaduskirjanik, füüsika-matemaatikadoktor, Venemaa Föderatsiooni teeneline teadustegelane.
Ta lõpetas 1941. aastal Lomonossovi-nimelise Moskva Riikliku Ülikooli füüsikateaduskonna. Muhhin oli 35 aastat Moskva Füüsika-Tehnika Instituudi professor; pidas eksperimentaalse tuumafüüsika kursust. Paralleelselt õppejõu tööga töötas Kurtšatovi-nimelises Aatomienergeetika Instituudis laborijuhatajana. Muhhini peamised uurimisalad on tuumafüüsika ja osakestefüüsika.
Kanama viadukt
Kanama viadukt on viadukt Harju maakonnas Saku vallas Tallinna ringteel. Viadukti projekteeris Giprodornii Leningradi filiaal 1980. aastal selleks, et Tallinna ringteed üle viia Tallinna-Pärnu maanteest.
Moniitolised
Moniitolised (Microbiotheria) on selts kukrulisi imetajaid. Seltsist on praeguseks säilinud üks liik, moniito ehk vöötopossum (Dromiciops gliroides), moniitolaste sugukonnast. Teiseks paigutatakse seltsi väljasurnud sugukond Woodburnodontidae, mille fossiile on leitud Antarktikast (†Woodburnodon casei).
Kuigi moniitolised sarnanevad morfoloogiliselt Ameerikas elutsevate opossumitega, on nad lähemas suguluses Austraalia kukrulistega. See teeb neist tähtsa uurimisobjekti kukruliste põlvnemisloo määramisel.
Karl Aaron Adson
pisi|Karl Aaron Adson Tartus (2022)Karl Aaron Adson (sündinud 7. veebruaril 2000) on Eesti poliitik ja Tartu Linnavolikogu liige.
Laekvere Valla Sõnumid
Laekvere Valla Sõnumid oli Laekvere valla ajaleht, mis ilmus 1996–2017 Laekveres. Hiljem liideti Laekvere Valla Sõnumid ajalehega Koduvalla Sõnumid. Laekvere Valla Sõnumeid andis välja Laekvere vallavalitsus. Laekvere Valla Sõnumite toimetaja oli Silvi Sirelpuu.
Karl Aaron Adson
Haridus
Ta on lõpetanud 2019. aastal Miina Härma Gümnaasiumi. Aastatel 2020–2021 õppis ta Tallinna Ülikoolis sotsioloogiat (BA) ja 2021. aastast õpib Tartu Ülikoolis infoühiskonna ja sotsiaalse heaolu (BA) erialal.
Adson teenis 2019 kuni 2020 kevadeni 1. jalaväebrigaadi Staabi- ja sidekompaniis nooremallohvitserina.
Poliitiline tegevus
16. aprillist 2018 kuni 1. märtsini 2020 kuulus ta Eesti Vabaerakonda.
14. juulist 2020 kuni 13. oktoobrini 2022 kuulus ta Eesti Sotsiaaldemokraatlikku Erakonda.
Aastatel 2020–2022 oli ta Noorte Sotsiaaldemokraatide asepresident. Noorsotside asepresidendina korraldas Adson seksuaalvähemuste toetuseks heameeleavaldusi, mis toimusid Tartus ja Tallinnas ning ka virtuaalselt. Adsonilt on ilmunud LGBTQ+ kogukonda toetavaid, vaimse tervise kohta käivaid ja tudengite praktika tasustamist käsitlevaid artikleid. 2021. aasta aprillist novembrini oli Adson Noorsotside Tartu klubi juht.
Ta kandideeris 2021. aasta kohaliku omavalitsuse volikogude valimistel Tartus Sotsiaaldemokraatliku Erakonna nimekirjas, kogus 111 häält ega saanud nimekirjamandaati. Pärast koalitsioonilepingu sõlmimist SDE, Reformierakonna ja Isamaa vahel, mille tulemusena asusid volikokku valitud sotsiaaldemokraadid Lemmit Kaplinski ja Gea Kangilaski abilinnapea ametisse, asus ta tööle Tartu Linnavolikogus asendusliikmena Sotsiaaldemokraatliku Erakonna fraktsioonis. 18. novembrist 2021 oli ta linnavolikogu majanduskomisjonis Kaplinski asendusliige. 13. oktoobril 2022 lahkus Karl Aaron Adson Tartu Linnavolikogu Sotsiaaldemokraatliku erakonna fraktsioonist ja Sotsiaaldemokraatlikust erakonnast, kuna leidis, et erakond ega fraktsioon ei esinda enam teda ega ta valijaid. 29. novembril 2022 liitus Adson Eesti 200 fraktsiooniga Tartu Linnavolikogus, ta töötab majanduskomisjonis ning keskkonnakomisjonis.
9. aprillil 2022 peeti MTÜ Progressiivne Liikumine asutamiskoosolek, Adson on üks selle MTÜ asutajaliikmeid ja ka selle juht.
Ta kandideeris 2023. aasta valimistel Eesti 200 nimekirjas Riigikokku, kogus valimisringkonnas nr 10 (Tartu linn) 185 häält ning ei osutunud valituks.
Eesti Mesinduse Koostöökogu
Eesti Mesinduse Koostöökogu (EMK) on 19. detsembril 2014 loodud omavahelise koostöö ja mesinduse kui majandusharu edendamiseks mõeldud avatud ja demokraatlik ühingute koostöövorm, mille peamiseks eesmärgiks on liikmete omavaheliste arutelude tulemusena kujundada võimalikult ühised ja selged seisukohad suhtlemiseks partneritega nii avalikus, era- kui ka kolmandas sektoris. EMK on Eesti riigiasutustele partneriks mesindust puudutavate õigusaktide väljatöötamisel ja täiendamisel.
Valdkonnad, millele EMK keskendub: Eesti Mesinduse Koostöökogu käsitlus Eesti mesinduse probleemvaldkondadest ja ettepanekud kitsaskohtade kõrvaldamiseks esitati 19.jaanuaril 2015 mesinduse ümarlaul Maaeluministeeriumis.
Miłosław
Miłosław (saksa Liebenstädt) on linn Poolas Suur-Poola vojevoodkonnas Września maakonnas, Miłosławi valla halduskeskus.
Asulat on ürikutes esimest korda mainitud 1314. aastal. Linnaõigused sai 1397. aastal. Teist korda sai linnaõigused Magdeburgi õiguse alusel 1539. aastal. 1599. aastal hävis tulekahjus suur osa linnast.
Võidu põik
Võidu põik on tänav Tallinnas Nõmme linnaosas Männiku asumis.
Tänav sai nime 25. septembril 1959.
Julius Aagaard
Johan Gottlieb Julius Aagaard (26. aprill 1847 Odense – 14. detsember 1926 Tranebjerg) oli taani fotograaf.
Ta oli kingseppmeister Hans Christian Aagaardi (sündinud umbes 1820) ja Marie Louise Otto (sündinud umbes 1819) poeg.
Isiklikku
Ta abiellus 14. mail 1875 Næstvedis Vilhelmine Dorthea Christine Brockmeyeriga (11. märts 1855 Kopenhaagen – 23. august 1923), kelle vanemad olid pagarmeister Conrad Frederik Vilhelm Brockmeier (sündis 1817) ja Cathrine Bergite Andersen (umbes 1834 – 1913).
Arst Otto Carl Aagaard oli nende poeg.
Kalējiņi
Kalējiņi on küla (skrajciems ehk hajaküla) Lätis Smiltene piirkonnas Grundzāle vallas. Kalējiņi asub valla idaosas Vecpalsa jõe kaldal. Küla asub valla keskusest Grundzālest 3,5, piirkonna keskusest Smiltenest 29 ja Riiast 150,7 kilomeetri kaugusel.
Tsafiki keel
Tsafiki keel ehk kolorado keel on barbakoa keelkonda kuuluv keel, mida räägivad tsafikid Ecuadoris.
2000. aastal loendati 2300 tsafiki keele kõnelejat.
Tsafiki keeles on 10 vokaalfoneemi ja 16 konsonantfoneemi.
Luke külanõukogu
Luke külanõukogu oli külanõukogu Eesti NSV-s aastatel 1945–1954.
Seoses maakondade ja valdade likvideerimise ning maarajoonide moodustamisega arvati Luke külanõukogu 1950 septembris Elva rajooni koosseisu.
1954 juunis Luke külanõukogu likvideeriti ja selle territoorium liideti Nõo külanõukoguga.
Zazad
Zazad on etniline rühm Türgi idaosas. Nad kõnelevad zaza keelt.
Surnud 14. detsembril
Siin loetletakse 14. detsembril surnud tuntud isikuid.
Köösi künnapuu
Köösi künnapuu on kaitsealune künnapuu Viljandi maakonnas Viljandi vallas Vanausse külas Köösi talu alal. Puu võeti kaitse alla 1964.
ArcelorMittal
pisi|ArcelorMittali peakorter Luxembourgis aadressil 24-26, Boulevard d’Avranches pisi|ArcelorMittali endine peakorter Luxembourgis aadressil 19 Avenue de la Liberté, tuntud ka kui [[ARBEDi maja]] ArcelorMittal on ülemaailmne terasetööstuse konglomeraat. Ettevõte asutati 2006. aastal Mittal Steel Company ja Arcelori ühinemise tulemusel. Ettevõtte peakorter asub Luxembourgis.
Arcelor Mittal on maailma suurim terasetootja, kelle 2018. aastal toodeti 96,42 miljonit tonni. See on maailma suurimate ettevõtete 2016. aasta Fortune Global 500 edetabelis 156. kohal.
Ajalugu
2006. aastal ostis teraseettevõte Mittal Steel Company 191,3 miljonit Arcelori aktsiat, mille tulemusel omandas Mittal Steel 96% Arcelori kontserni aktsiatest ja Arcelor ühendati Mittal Steeliga. Tekkis maailma suurim terasekontsern.
ArcelorMittal on esindatud enam kui 60 riigis. Ettevõtte tehastes töötab umbes 280 000 inimest.
AMD Bulldozer
Bulldozer on protsessoritootja Advanced Micro Devices (AMD) 10h põlvkonna järgse protsessoriahitektuuri koodnimi. Bulldozer on AMD suurim arhitektuuriline muudatus K7 generatsioonist saati, olles suuresti algusest arendatud. Arhitektuur on mõeldud serveri- ja lauaarvutiprotsessoritele TPD vahemikus 10–125 vatti. Esimesed Bulldozeri arhitektuuriga protsessorid – FX seeria tooted – tulid müügile 12. oktoobril 2011.
Ülevaade
Bulldozeri arhitektuuri kasutatavad protsessorid toodetakse firma GlobalFoundries 32 nm SOI tehnoloogiat kasutades. Kasutatud on ka uut lähenemist mitmelõimelisusele, mis protsessori ressursse jagades loob kompaktse ja paljutuumalise disaini, mida on kerge valmistada. Lisatud on ka juba varem Inteli poolt toetatud protsessori käsustikke nagu SSE4.1, SSE4.2, AES, CLMUL ja AVX, ning AMD enda poolt ette pandud XOP and FMA4. Tähtsaks muutuseks võib lugeda ka vanemalt 45 nm protsessitehnoloogialt 32 nm protsessile üleminekut, mis annab suurema energisäästu ja väiksemad transistorid. Esimesed Bulldozeri arhitektuuri kasutavad protsessorid lauaarvutitele tulid turule 2011. aasta oktoobris, serveritele novembris. Uued Opteroni serveriprotsessorid on G34 (Interlagos platvorm) ja C32 (Valencia platvorm) soklitega täielikult ühilduvad, kuid lauaarvutitele mõeldud FX seeria Bulldozerid (Zambezi platvorm) kasutavad uut AM3+ soklit, millega vanemad AM3 protsessorid on tagasiühilduvad. Mõned emaplaaditootjad on siiski välja lasnud BIOS-i uuendusi, mis lubavad kasutada AM3+ protsessoreid vanematel AM3 emaplaatitel, kuid seda mõningate piirangutega.
Bulldozer on suurim arhitektuurimuudatus 2003. aastast, kui AMD avaldas oma Athlon 64/Opteron (K8) protsessoriperekonna, mis sisaldas ka kahte 128-bitist FPUd, mida sai kombineerida üheks 256-bitiseks FPUks. Üks suur muudatus on mooduli mõiste sissetoomine. Üheks Bulldozeri mooduliks on kaks tuuma, millel on jagatud L2 vahemälu ja FPU, kuid mõlemal tuumal on eraldiseisvad täisarvutuumad. Selline käsitlus tähendaks, et näiteks nelja mooduliga protsessoril on siiski tegelikkuses kaheksa tuuma, mille ka operatsioonisüsteem ära tunneb.
AMD Bulldozeri moodulit saab võrrelda Inteli ühe protsessorituumaga, millel on Hyper-Threading. Erinevus on selles, et mooduli puhul on igale lõimele antud terve Bulldozeri tuum, Hyper-Threadingu puhul jagavad lõimed sama tuuma ressursse.
Bulldozeri moodul
pisi|4 mooduliga AMD Bulldozer protsessori plokkskeem
Taktsagedus ja tootmistehnoloogia
Bulldozeri põhised protsessorid on mõeldud töötama pingevahemikus 0,8–1,3 volti, minimaalse ja maksimaalse võimsustarbega vahemikus 10–125 vatti olenevalt protsessorist ja töökoormusest. Protsessorid saavutavad taksagedusi üle 3 GHz. Bulldozer toetab ka Turbo Core tehnoloogiat, mis tõstab tuumade taktsagedusi, kui tuumad on koormuse all ja töötemperatuur on piisavalt madal. Protsessorite tootmine toimub GlobalFoundries tehastes; 11-metallikihilise 32 nm SOI, High-K Metal Gate (HKMG) tehnoloogiaid kasutades.
Vahemälu ja mälukontroller
pisi|Bulldozer arhitektuuri protsessori füüsiline ehitus L1 taseme vahemälusid on arhitektuuris kasutusel kahte tüüpi. Käsustike jaoks kasutatakse 64 kB mälu mooduli kohta ja andmete jaoks on 16 kB mälu iga tuuma kohta. L2 taseme mälu on igal moodulil 2 MB ja see on mõlemal tuumal ühine. Kogu protsessori peale on kuni 8 MB L3 vahemälu, mis on kõikide moodulite vahel jagatud, mis on samal ränikiibil. Kuna L3 taseme mälu on tükkideks jaotatud, võivad andmed neis tükkides korduma hakata ja seetõttu langeb efektiivse mälu hulk.
Bulldozeri mälukontroller toetab DDR3 mälumooduleid kiirusega kuni 1866 MHz. Lauaarvutite puhul toetavad protsessorid kahe kanaliga mälukonfiguratsioone kiirusega kuni 1866 MHz ja serveriprotsessorid toetavad nelja või kahe kanaliga mälukonfiguratsioone kiirusega kuni 1600 MHz.
Andmesiin
Kasutusel on AMD Hyper Transport Technology ühenduslink, mis ühendab protsessori emaplaadi põhjasillaga. Bulldozer kasutab versiooni 3.1, mis töötab 3,2 GHz sagedusel ja pakub andmekiirust kuni 25,6 GB/s.
Sokeldus
Serverituru jaoks jääb sokeldus muutumatuks, kuna AMD otsustas G34 (LGA1974) ja C32 (LGA1207) soklid juba enne Bulldozeri valmimist uue arhitektuuriga ühildada. Lauaarvutite puhul toodi turule uus AM3+ (AM3b) sokkel, millega on vanemad AM3 protsessorid tagasiühilduvad. Pesal on 942 kontakti ja DDR3 mälude tugi. Uusi AM3+ protsessoreid saab mõningate firmade emaplaatidel kasutada pärast BIOS-i uuendamist, kuigi see pole AMD enda poolt ametlikult toetatud.
Protsessorid
Esimesteks turule tulnud protsessoriteks Bulldozer arhitektuuriga olid lauaarvutitele mõeldud FX seeria, koodnimega Zambezi, lahtise kordajaga protsessorid FX-6100, FX-8120 ja FX-8150. Kõik selle perekonna protsessorid kasutavad AM3+ soklit.
FX seeria Bulldozerite jõudlus on esialgu tekitanud üsnagi vastakaid arvamusi. Antud protsessorid on paljulõimelistes täisarvutehteid kasutavates testides näidanud end üldiselt heas küljest, kuid paljudes teistes jõudlustestides on jäädud alla isegi eelmise põlvkonna Phenom X6 protsessoritele, rääkimata Inteli Sandy Bridge i5/i7 protsessoritele allajäämisest. Kuna Inteli 2500K tulemused on palju stabiilsemad ja hind on võrreldes FX-8150-ga konkurentsivõimelisem, ei jäänud paljud testijad AMD uute protsessoritega rahule. Leiti ka seda, et AMD protsessorid oli eriti energianõudlikud. "Üleklokkimine" näitas protsessorite puhul jõudluse kasvu, kui samas ka väga suurt voolutarbe kasvu.
Üheks protsessori piirajaks võib pidada praeguse tarkvara optimeerimatust Bulldozeri arhitektuurile. Bulldozeri võimekuse paremaks kasutamiseks on Linuxi 3.2 kerneli versiooni lisatud täiendus, mis optimeerib mälu joondamist Bulldozeri jaoks. Esialgse versiooniga sellest täiendusest, mille AMD töötaja Linuxi kernelisse panemiseks välja pakkus, ei olnud Linus Torvalds rahul, kuid seda muudeti ning hiljem sai see ametlikku kerneli versiooni lisatud. Sarnane uuendus Windowsi peale on planeeritud 2012. aasta esimesse kvartalisse. Microsoft lasi küll vahepeal Windows 7-le Bulldozeri jaoks uuenduse välja, kuid tuli välja, et see lahendus oli poolik ja Microsoft eemaldas selle samal päeval.
Teine generatsioon
Järgmise põlvkonna Bulldozer (koodnimega Piledriver) on planeeritud 2012. aastaks.
Caunes
Caunes on küla (skrajciems ehk hajaküla) Lätis Smiltene piirkonnas Grundzāle vallas. Caunes asub valla edelaosas Vecpalsa jõe kaldal. Küla asub valla keskusest Grundzālest 6,6, piirkonna keskusest Smiltenest 23,6 ja Riiast 145,3 kilomeetri kaugusel.
Külas kasvavad Caunese kask, Caunese jalakas ja tamm ümbermõõduga 5.56 m on looduskaitse all.
Külas asub Caunese bussipeatus.
Kloostrimetsa kask
Puu ümbermõõt on 214 cm (mõõdetuna 1,3 m kõrguselt) ja kõrgus 19 m.
Wellin
Wellin on asula Belgias Valloonias Luxembourgi provintsis, Wellini valla keskus. Aastal 747 oli asula tuntud kui Wandalino, umbes 947. aastal kui Watlino ja 1104. aastal kui Welin.
Hiiumaa (ajaleht)
1949–1989 oli ajaleht EKP Hiiumaa Rajoonikomitee ja Hiiumaa Rajooni RSNi ajaleht.
Ajaleht ei ilmunud 3. maist 1962 kuni 1. oktoobrini 1965. Sel perioodil ilmusid Hiiumaaga seotud uudised Haapsalu ajalehes Töörahva Lipp.
Zsófia
Zsófia on ungari naisenimi. See arvatakse tulenevat nimest Sofia.
Lamsteri
Lamsteri on küla (mazciems) Lätis Smiltene piirkonnas Grundzāle vallas. Lamsteri asub valla lõunaosas. Küla asub valla keskusest Grundzālest 5,7, piirkonna keskusest Smiltenest 29,3 ja Riiast 151 kilomeetri kaugusel.
Aastal 2015 oli külas üks elanik.
Lustivere külanõukogu
Lustivere külanõukogu oli külanõukogu Jõgeva rajoonis. Külanõukogu eksisteeris 1954–1972 ja seejärel liideti see Pajusi ja Põltsamaa külanõukoguga.
Lullikatku külanõukogu
Lullikatku külanõukogu oli külanõukogu Jõgeva rajoonis. Külanõukogu eksisteeris 1945–1960 ja seejärel liideti see külanõukogu koos Võtikvere külanõukoguga uueks üksuseks: Torma külanõukoguks.
Kurtzgefaszte Anweisung zur Ehstnischen Sprache
"Kurtzgefaszte Anweisung zur Ehstnischen Sprache" ('lühike sissejuhatus eesti keelde') on 1732. aastal ilmunud Anton thor Helle eesti keele käsiraamat.